### Resumé

Der er ultimo maj i år igangsat en prøvehandling med indkørselsforbud for motorkøretøjer på [adresse] og Parallelvej i [adresse], med henblik på at reducere gennemkørende trafik i området og forbedre skolevejene. Forbuddet har medført en reduktion i trafikken på [adresse] på 37 % og en reduktion i trafikken på Anton Brandt på 14 %. Der ønskes udvalgets stillingtagen til om indkørselsforbuddene skal gøres permanente.

### Sagsfremstilling

Teknisk Udvalg vedtog på møde 5. marts 2024 pkt. 42 at igangsætte en prøvehandling i Mølholm-området. Prøvehandlingen skal afdække, om udfordringerne med gennemkørende trafik i området kan begrænses alene ved skiltning. Der er derfor opsat indkørselsforbud for motorkøretøjer i begge ender af [adresse] samt på Parallelvej. Indkørselsforbuddene er suppleres med undertavlen 'Gælder kun gennemkørsel', og omfatter alene motorkøretøjer. Prøvehandlingen blev igangsat ultimo maj 2024. Se skilteplaceringer på vedlagte oversigtskort.

Forvaltningen har gennemført en evaluering af prøvehandlingen. Evalueringen har omfattet følgende elementer:

* Analyse af GPS-data fra biltrafikken før hhv. under forsøget
* Tilfredshedsundersøgelse bland beboere i området
* Tilbagemelding fra Mølholm Skoles skolebestyrelse

Hovedresultaterne fra evalueringen gengives i nedenstående afsnit.

#### Analyse af GPS-data fra biltrafikken før hhv. under forsøget

GPS-målinger fra biltrafikken viser følgende resultater:

* Trafikken på [adresse] er under forsøget faldet med 37 %, og på [adresse] med 70 %. Øvrige ændringer i trafikken kan aflæses i tabellen nedenfor.
* I krydsene Albert BergStampesvej og Albert BergFredericiavej er højresvingende fra Anton Brandt mod [adresse] faldet med 16 %-point, mens højresvingende fra Anton Brandt ad [adresse] er steget med 14 %-point.

|  |  |  |
| --- | --- | --- |
| **Vej** | **Ændring i trafikmængden over hele døgnet** | **Ændring i trafikmængden om morgenen (kl. 7-8)** |
| [adresse] % |
| Parallelvej | -70 % | -77 % |
| Øvli Berg | -14 % | -19 % |
| Stenkisten | -5 % | 1 % |
| Mølholm Landevej | - 3% | 9 % |

#### Tilfredshedsundersøgelse bland beboere i området

Der er udsendt en online spørgeundersøgelse til beboerne i området, hvor der er spurgt til borgernes oplevelse af forsøget. Der er i alt kommet svar fra ca. 950 personer, hvoraf 200 personer bor på [adresse], Parallelvej eller nærliggende veje som Tværvej, Svinget og Tidseltoft. De resterende 750 besvarelser kommer fra borgere, der bor i den øvrige del af Mølholm.

Der er generelt en betydelig forskel i besvarelserne afhængigt af om respondenterne er beboere på [adresse], Parallelvej eller nærliggende veje som Tværvej, Svinget og Tidseltoft, eller om respondenterne er beboere i den øvrige del af Mølholm. Resultaterne er derfor gengivet fordelt på de to grupper.

Oplevelsen af trygheden/trafiksikkerheden for gående/cyklende, efter forsøget er startet

* 63 % af beboerne på [adresse], Parallelvej eller en af de nærliggende veje som Tværvej, Svinget og Tidseltoft, oplever at trygheden/trafiksikkerheden er blevet bedre under forsøget, mens 25 % oplever at den er uændret.
* 9 % af beboerne i det øvrige Mølholm oplever at trygheden/trafiksikkerheden er blevet bedre under forsøget, mens 59 % oplever at den er uændret.

Oplevelsen af hvordan biltrafikken kører, efter forsøget er startet

* 62 % af beboerne på [adresse], Parallelvej eller en af de nærliggende veje som Tværvej, Svinget og Tidseltoft, oplever at biltrafikken kører bedre under forsøget, mens 27 % oplever at den er uændret. 8 % oplever at biltrafikken kører dårligere.
* 7 % af beboerne i det øvrige Mølholm oplever at biltrafikken kører bedre under forsøget, mens 39 % oplever at den er uændret. 46 % oplever at biltrafikken kører dårligere.

Holdning til en permanentgørelse af forsøget

* 86 % af beboerne på [adresse], Parallelvej eller en af de nærliggende veje som Tværvej, Svinget og Tidseltoft, ønsker forsøget permanentgjort, mens 9 % ikke ønsker forsøget permanent.
* 16 % af beboerne i det øvrige Mølholm ønsker forsøget permanentgjort, mens 68 % ikke ønsker forsøget permanent.

Oplevelse af skolevejen under forsøget blandt respondenter med børn i skolealderen (Ca. hver fjerde respondent har børn i skolealderen)

* 40 % af beboerne på [adresse], Parallelvej eller en af de nærliggende veje som Tværvej, Svinget og Tidseltoft, som har børn i skolealderen, oplever at skolevejen er blevet bedre, mens 10 % oplever at skolevejen er blevet dårligere. 33 % oplever at skolevejen er uændret.
* 6 % af beboerne i det øvrige Mølholm, som har børn i skolealderen, oplever at skolevejen er blevet bedre, mens 23 % oplever at skolevejen er blevet dårligere. 61 % oplever at skolevejen er uændret.

#### Tilbagemelding fra Mølholm Skoles skolebestyrelse

Mølholm Skoles skolebestyrelse har givet en tilbagemelding på forsøget. De har ikke indtrykket af at forsøget har haft nogen effekt.

#### Øvrige tilbagemeldinger på prøvehandlingen

I forbindelse med den gennemførte tilfredshedsundersøgelse har respondenterne haft mulighed for at skrive kommentarer til forsøget, ligesom der er modtaget en række borgerhenvendelser i forsøgsperioden. I nedenstående er synspunkter fra kommentarer og henvendelser søgt grupperet/opsummeret:

* Øget trafik på [adresse]: Flere nævner, at forsøget har ført til øget trafik og længere køer på [adresse], især i myldretiden. Dette påvirker især trafikafviklingen fra Anton Brandt ud på [adresse].
* Flytning af trafik til andre veje: Flere peger på, at trafikken er blevet flyttet til andre små veje som [adresse] og [adresse], hvilket skaber farlige situationer for fodgængere og cyklister.
* Manglende forbedringer for skoleveje: Flere kommenterer, at forsøget ikke har forbedret trafiksikkerheden omkring skolen, og efterspørger chikaner, cykelstier eller 30 km/t-zoner på skoleveje, som en bedre løsning
* Skiltning og overholdelse af skiltning: Flere nævner at skiltningen ikke er tydelig nok, og at mange bilister ikke opdager eller bevidst ignorerer gennemkørselsforbuddet.
* Manglende politikontrol: Flere ønsker øget håndhævelse af reglerne gennem politikontrol eller automatiske sanktioner.
* Ønske om permanent løsning: Flere er tilfredse med forsøget og ønsker det gjort permanent, da det har reduceret trafikmængden på [adresse] og forbedret forholdene for beboerne på denne vej.
* Reduktion i gennemkørende trafik: Flere nævner, at de oplever færre gennemkørende biler og mere tryghed på deres vej.
* Skæv prioritering af beboerne på [adresse]: Flere kritiserer, at forsøget primært tilgodeser beboerne på [adresse], mens resten af området oplever forringede forhold.
* Ønske om signalregulering: Flere foreslår at etablere et lyskryds ved Bertram Andresen for at lette trafikken og forbedre sikkerheden.
* Ensretning af [adresse]: Flere foreslår at gøre Andrea Knudsen ensrettet som en alternativ løsning.

Foruden ovenstående har forvaltningen modtaget en underskriftindsamling, hvor 109 borgere tilkendegiver, at de støtter op om at gøre gennemkørselsforbuddet på [adresse] og Parallelvej permanent.

#### Forvaltningens vurdering

På baggrund af evalueringsresultaterne konkluderer forvaltningen at forsøget har bidraget til en reduktion af trafikken i området, hvilket må have en positiv effekt på trafiksikkerheden på skolevejene. Forvaltningen bemærker dog, at denne ændring har medført en vis omdirigering af trafik til de overordnede veje og centrale kryds i området, hvilket påvirker trafikafviklingen. Dette vurderes imidlertid at være mere hensigtsmæssigt, end at trafikken belaster mindre boligveje.

Det bemærkes, at der ikke har været politikontrol under forsøget.

### Klima og resiliensvurdering

Ved at fjerne unødig gennemkørende trafik gennem Mølholm er hensigten at forbedre trygheden bl.a. for cyklende, hvilket vil fremme særligt hverdagscyklismen.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** indkørselsforbuddene på [adresse] og [adresse]

### Beslutning

Godkendt.